Diari Oficial de la Generalitat Valenciana


Sumari del DOGV 6928, del 21-12-2012 (2012/11954)

RESOLUCIÓ de 29 novembre de 2012, del secretari autonòmic de Justícia, per la qual es dóna publicitat als guardonats en els premis Infància 2012 de la Comunitat Valenciana.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6928

Data del DOGV
:   21-12-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/11437


Data del document
:   29-11-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 29 novembre de 2012, del secretari autonòmic de Justícia, per la qual es dóna publicitat als guardonats en els premis Infància 2012 de la Comunitat Valenciana. [2012/11726]  
Mitjançant una Orde 13/2012, de 7 de juny, de la Conselleria Justícia i Benestar Social, es van aprovar les bases i es van convocar els premis Infància 2012 de la Comunitat Valenciana (DOCV 6798, 18.06.2012).  
Els premis Infància 2012 de la Comunitat Valenciana tenen com a finalitat el reconeixement públic de la labor d'aquelles entitats, organitzacions, associacions, centres educatius, mitjans de comunicació i persona o persones físiques menors d'edat, que més s'hagen distingit en l'acció divulgativa dels drets del xiquet i en el foment, la promoció, el desenrotllament i el respecte dels drets del xiquet.  
  
Els premis, que consistixen en una figura commemorativa del Dia de la Infància, es concedixen en tres categories, Premi Infància 2012 Entitat Social, Premi Infància 2012 Mitjà de Comunicació i Premi Infància 2012 Menor o Grup de Menors.  
Reunit el jurat el dia 13 de novembre de 2012, a la seu de la Conselleria de Justícia i Benestar Social, per a decidir els premis Infància 2012 de la Comunitat Valenciana, acorda elevar, al conseller de Justícia i Benestar Social, la proposta de concessió dels premis següents:  
  
1r. Premi Infància 2012 Entitat Social, a les entitats següents:  
  
- L'Escola de Mares d'Ontinyent, pel seu treball en la prevenció de situacions de risc i desprotecció a les dones abans, durant i després del part, perquè d'esta manera les mares desenrotllen competències per a fer-se càrrec dels seus fills d'una manera satisfactòria.  
- La Policia Local de Vila-real, per la seua labor de prevenció i mediació escolar en la resolució de conflictes, així com el foment de la reflexió entorn de valors com la pau, la no-violència i l'acaçament entre iguals.  
2n. Premi Infància 2012 Menor o Grup de Menors, a Simon Anthony Eccles, pel seu esforç per a aconseguir la integració; facilitar sempre la convivència amb els altres menors, demostrar la seua solidaritat i empatia amb l'equip educatiu i la resta del personal i mostrar una actitud constant de superació i ganes d'aprendre.  
3r. Premi Infància 2012 Mitjà de Comunicació, a Juan Nieto Ivars, del diari El Mundo d'Alacant, per la seua especial sensibilitat en el tractament periodístic dels temes dels menors.  
El conseller de Justícia i Benestar Social, mitjançant una Resolució de data 13 de novembre de 2012, d'acord amb la proposta del jurat, va concedir el Premi Infància 2012 Entitat Social, a l'Escola de Mares d'Ontinyent i a la Policia Local de Vila-real; el Premi Infància 2012 Menor o Grup de Menors, a Simon Anthony Eccles, i el Premi Infància 2012 Mitjà de Comunicació, a Juan Nieto Ivars, del diari El Mundo d'Alacant.  
Per tot això i en consideració a la trajectòria i repercussió dels premis Infància, resolc:  
Donar publicitat dels premis Infància 2012 de la Comunitat Valenciana que han sigut concedits pel conseller de Justícia i Benestar Social, en els termes anteriorment exposats.  
  
València, 29 de novembre de 2012.- El secretari autonòmic de Justícia, p. d. (R 04.10.2012, del conseller de Justícia i Benestar Social): Antonio Gastaldi Mateo.